Galicia comezou o ano 2019 mantendo a mesma tendencia descendente no número de nacementos. As 7.695 novas inscricións no primeiro semestre deste ano empeoran os datos do mesmo período do 2018 (8.311). Neste tempo morreron máis do dobre de persoas, cun total de 16.121 defuncións, algo por debaixo do dato anterior (17.472).

O noso país é a comunidade autónoma que presenta un saldo vexetativo máis negativo (-8.426), por diante de Castela-León, Comunidade Valenciana, Asturias e Cataluña

Segundo as cifras publicadas polo INE, o noso país é a comunidade autónoma que presenta un saldo vexetativo máis negativo (-8.426), por diante de Castela-León, Comunidade Valenciana, Asturias e Cataluña.

O INE difundiu tamén as cifras definitivas de movemento natural de poboación correspondentes ao ano 2018, confirmando os datos adiantados hai uns meses. No conxunto do ano en Galicia houbo 16.560 nacementos, e 32.419 mortes, case o dobre. No conxunto de España rexistrouse un número de nacementos inferior nun 6,1%, pero no noso país a caída supera o 10%. Tan só Asturias presenta unha taxa de natalidade máis reducida que a galega (5,60 nacementos por cada mil habitantes fronte aos 6,14 de Galicia).